Գյուղատնտեսության փոխնախարար Արմեն Հարությունյանն ընդգծեց, որ փառատոնը յուրատեսակ երկխոսություն է քաղաքացիների և գյուղում աշխատողների միջև: «Ամեն տարի փառատոնը հնարավորություն է ստեղծում գյուղացիների համար հասարակությանը ներկայացնել ամբողջ տարվա ընթացքում կատարված աշխատանքները, հաջողություններն ու նվաճումները: Եվ մենք, համագործակցելով մի շարք միջազգային և հասարակական կազմակերպությունների հետ, ամեն տարի ապահովում ենք ավելի մեծ թվով մասնակիցներ»,-հավելել է փոխնախարարը: